Razgovor:Unsko-sanski kanton

message: Da li je jedno od zvaničnih imena ovog kantona takođe "Unsko-sanska županija"? AnToni(R) 14:08, 5 januar 2024 (CET)
replies: text: Službeni jezici oba entiteta, distrikta i svih kantona su bosanski, srpski i hrvatski. Pošto je praksa na wikipedijama (npr. en.wiki) pisati na svim službenim jezicima logično je napisati i "Unsko-sanska županija", jer je izvorno_ime teritorije. Samo su izostavljene zagrade u kojima se navode na kojem službenom jeziku se tako teritorija zove, te duplo pisanje imena na latinici i ćirilici za bosanski i srpski (kao na en. wiki članku kantona).

text: Mislim da kao administrator to bi trebali da već znate. Također, nepotrebna je rasprava oko ovakvih bezazlenih stvari, mislim da postoje preči poslovi i za administratore i za urednike. Srdačan pozdrav kolega. Z1KA (R) 16:58, 5 januar 2024 (CET)
replies: text: : Ne radi se o engleskoj wikipediji, nego je pitanje bilo da li je taj naziv službeni naziv: Dakle, dokumenti se izdaju pod tim imenom, u službenim aktima je taj naziv i sl. Wikipedija ne obznanjuje logične ili osobne zaključke, nego referencirane činjenice. I usput, baš su ovakve intervencije, obveze administratora. O praksi na en.wiki se može diskutovati na tom projektu. Ukoliko nazivlje s županijom nije zvanično ozakonjeno, treba ga ukloniti, a ukoliko se koristi na drugim projektima, je to tema razlika u jeziku. AnToni(R) 17:31, 5 januar 2024 (CET)

text: : Pitanje je na mjestu i svako je slobodan da provodi slobodno vrijeme kako želi. Takve komentare ne treba pisati ubuduće.  Ustavni sud Federacije Bosne i Hercegovine utvrdio je još 1998. da upotreba naziva "županija" (nezavisno od jezika) nije u skladu s Ustavom Federacije Bosne i Hercegovine, a mislim da nije bilo nikakvih promjena otad. Međutim, naziv "županija" de facto se i dalje upotrebljava u pojedinim kantonima kao što su Kanton 10, Zapadnohercegovački kanton i Posavski kanton. Ovdje je pitanje hoće li se to navoditi s nekom napomenom da je riječ o de facto nazivu koji nije u skladu s Ustavom ili će se u potpunosti izostaviti. – Srđan (razgovor) 17:38, 5 januar 2024 (CET)
replies: text: ::Pitanje je bilo da li je taj naziv zvaničan! Znači da li se to ime upisuje u dokumentima: rodni list, pečati, sudske odluke... Ako se negdje riječ "županija" koristi, onda to treba navesti s komentarom negdje u tekstu, a ako ime nije zvanično, onda ne treba da stoji u zaglavlju. Ukoliko je neki zakonski akt odobrio korištenje te varijante, onda to treba referencirano navesti. Sličan je slučaj o tzv. kantonima u Hrvatskoj, gdje se iz ko zna kojih razloga ubacuje vokabular nekih sfera, kao što je politička moda Republiku Srpsku nazivati "manji entitet". To nije enciklopedijski pristup i krši pravila Wikipedije. AnToni(R) 17:46, 5 januar 2024 (CET)
replies: text: :::U Ustavima ova tei ili cetiri kantona službeno se zove županija, kako je Srđan naveo US FBiH je to proglasio neustavnim, međutim nije se provela presuda Ustavnog Suda. Panassko (razgovor) 17:48, 5 januar 2024 (CET)
replies: text: ::::Ako je tako, onda pored naziva "Županija..." treba da bude opaska da je naziv neustavan, a da zbog samovolje, bezvlašća ili šta ti ja znam čega, se koristi to nazivlje, a sve na osnovu odluke koja to referencira. Nisam siguran da u rodnom listu ili ličnoj karti, sudskom pečatu, policijskom izvještaju, svjedočanstvu...u ovom kantonu stoji riječ županija. AnToni(R) 17:53, 5 januar 2024 (CET)

text: ::Na hrvatskom jeziku riječ kanton je županija. Međutim, gledajući službeni glasnik evo npr. Tuzlanskog kantona, ranije se riječ "županija" koristila na izdanju na hrvatskom, dok se sada na sva tri jezika koristi "kanton". Ali opet naglašavam da se radi o izvornom nazivu, odnosno kako ga stanovništvo, koje govori hrvatskim, zove. Sada, da li može stojati u zaglavlju ili ne, iskreno meni je svejedno. Ja se u većini slučajeva asociram sa en.wiki, iako ona ima isto mnogo grešaka. Kolega @AnToni kada je pojasnio svoje pitanje, shvatio sam na šta misli i ima smisla ukinuti ili staviti napomenu da je to neslužben naziv za kanton od strane govornika hrvatskog jezika. Stavite kako mislite da je najbolje. Z1KA (R) 19:37, 5 januar 2024 (CET)
thread_title:  Županija